REPUBLIKA SRBIJA

NARODNA SKUPŠTINA
Odbor za pravosuđe, državnu upravu

i lokalnu samoupravu

10. februar 2022. godine

B e o g r a d

PREDSEDNIKU

NARODNE SKUPŠTINE

 Odbor za pravosuđe, državnu upravu i lokalnu samoupravu, na 34. sednici održanoj 09. februara 2022. godine, razmotrio je Zaključak Vlade RS sa predlogom članova za imenovanje u Nadzorni odbor za izbornu kampanju (u daljem tekstu: Nadzorni odbor) i predloge poslaničkih grupa u Narodnoj skupštini sa predlogom članova za imenovanje u Nadzorni odbor.

 Odbor je konstatovao da su Vlada Republike Srbije i poslaničke grupe u Narodnoj skupštini, u skladu sa članom 145. stav 2. Zakona o izboru narodnih poslanika („Sl. glasnik RS“, broj 14/22), kao ovlašćeni predlagači, podneli predloge članova za imenovanje u Nadzorni odbor, koji će u toku izbornih aktivnosti vršiti opšti nadzor nad postupcima političkih stranaka, podnosilaca proglašenih izbornih lista, kandidata za narodne poslanike i javnih medijskih servisa.

Odbor je utvrdio Predlog odluke o imenovanju članova Nadzornog odbora i uputio ga Narodnoj skupštini na usvajanje, sa predlogom da se razmatra po hitnom postupku, u skladu sa članom 167. Poslovnika Narodne skupštine.

 Za predstavnika Odbora na sednici Narodne skupštine određen je Vladimir Đukanović, predsednik Odbora.

 PREDSEDNIK

 Vladimir Đukanović

KRATKA INFORMACIJA O

**Predlog odluke o imenovanju članova Nadzornog odbora za izbornu kampanju**

**-Predlagač:** Odbor za pravosuđe, državnu upravu i lokalnu samoupravu (broj 02-218/22 od 10. februara 2022. godine);

**-Predstavnik Odbora: Vladimir Đukanović**, predsednik Odbora za pravosuđe, državnu upravu i lokalnu samoupravu.

- Predlog odluke se razmatra po **HITNOM POSTUPKU**.

**Predlog odluke je utvrđen na 34. sednici održanoj 10. februara 2022. godine**

**Razlozi za donošenje odluke:**

 Članom 145. Zakona o izboru narodnih poslanika („Službeni glasnik RS“, broj 14/22) propisano je da u toku izbornih aktivnosti opšti nadzor nad postupcima političkih stranaka, podnosilaca proglašenih izbornih lista, kandidata za narodne poslanike i javnih medijskih servisa sprovodi Nadzorni odbor za izbornu kampanju (u daljem tekstu: Nadzorni odbor), kao i da Nadzorni odbora ima deset članova, koje imenuje Narodna skupština, od kojih polovinu na predlog Vlade, a polovinu na predlog poslaničkih grupa u Narodnoj skupštini iz reda istaknutih javnih radnika.

 Poslaničke grupe u Narodnoj skupštini podnele su predloge za članove Nadzornog odbora i to: PG SNS predložila je Svetislava Goncića; PG SPS predložila je Marjana Jovanovića; PG SVM predložila je Borisa Bajića; PG UD SDA Sandžaka predložila je Ridvana Redžepija; PG SPP-USS predložila je Samru Fetahović.

 Vlada Republike Srbije je dopisom 01 Broj: 013-201/22 od 10. februara 2022. godine dostavila Narodnoj skupštini Zaključak 24 Broj: 119-1326/2022, od 10. februara 2022. godine, sa predlogom članova za imenovanje u Nadzorni odbor i to: prof. dr Branka M. Rakića, prof. dr Miodraga Savovića, Ivonu Pantelić, Jelenu Milenković Orlić i Aleksandra Stamatovića, sa biografijama.

 Odbor za pravosuđe, državnu upravu i lokalnu samoupravu, na 34. sednici održanoj 10. februara 2022. godine, konstatovao je da su Vlada Republike Srbije i poslaničke grupe u Narodnoj skupštini Republike Srbije, kao ovlašćeni predlagači, u skladu sa članom 145. stav 2. Zakona o izboru narodnih poslanika, dostavili svoje predloge za imenovanje članova u Nadzorni odbor, te je utvrdio Predlog odluke o imenovanju članova Nadzornog odbora i uputio ga Narodnoj skupštini na usvajanje.

Odbor je doneo odluku da predloži Narodnoj skupštini da Predlog odluke o imenovanju članova Nadzornog odbora razmotri po hitnom postupku, u skladu sa članom 167. Poslovnika Narodne skupštine, kako bi Narodna skupština što pre donela Odluku o imenovanju članova Nadzornog odbora za izbornu kampanju, čime bi se stvorili uslovi za njegov nesmetan rad u narednom periodu, naročito imajući u vidu da je članom 145. Zakona o izboru narodnih poslanika propisana široka nadležnost Nadzornog odbora u toku izbornih aktivnosti.

Belešku sačinila:

Sanja Pecelj, sekretar Odbora

 P R E D L O G

 Na osnovu člana 145. stav 2. Zakona o izboru narodnih poslanika („Sl. glasnik RS“, broj [14/22](http://we2.cekos.com/ce/index.xhtml?&action=propis&file=01356201.html&path=01356201.html&queries=zakon+o+izboru&mark=false&searchType=1&regulationType=1&domain=0&myFavorites=false&dateFrom=&dateTo=&groups=0-%40-0-%40--%40--%40-0-%40-0&regExpToMark=)), člana 8. Zakona o Narodnoj skupštini („Sl. glasnik RS“, broj („Sl. glasnik RS“ br. 9/10, [108/13](http://we2.cekos.com/ce/index.xhtml?&action=propis&file=09887001.html&path=09887001.html&queries=zakon+o+radu+&mark=false&searchType=1&regulationType=1&domain=0&myFavorites=false&dateFrom=&dateTo=&groups=0-%40-0-%40--%40--%40-0-%40-0&regExpToMark=" \o "Zakon o izmeni Zakona o platama državnih službenika i nameštenika (06/12/2013)) - dr. zakon) i člana 192. stav 2. Poslovnika Narodne skupštine („Sl. glasnik RS“ br. 20/12)

 Narodna skupština Republike Srbije, na \_\_\_\_ sednici održanoj \_\_\_\_\_\_\_\_\_ 2022. godine, donela je

O D L U K U

O IMENOVANjU ČLANOVA NADZORNOG ODBORA ZA IZBORNU KAMPANjU

I

U Nadzorni odbor imenuju se članovi:

 - Svetislav Goncić, v.d. upravnika Narodnog pozorišta u Beogradu,

 - Marjan Jovanović, dipl. ekonomista,

 - Boris Bajić, dipl. pravnik,

 - Ridvan Redžepi, dipl. pravnik,

 - Samra Fetahović, dipl. pravnik,

 - prof. dr Branko M. Rakić, redovni profesor,

 - prof. dr Miodrag Savović, savetnik za pravna pitanja,

 - Ivona Pantelić, novinar-prezenter,

 - Jelena Milenković Orlić, profesor nemačkog jezika i književnosti,

 - Aleksandar Stamatović, prvak Opere.

II

 Ovu odluku objaviti u „Službenom glasniku Republike Srbije“.

RS Broj \_\_\_

U Beogradu, \_\_\_\_ 2022. godine

NARODNA SKUPŠTINA REPUBLIKE SRBIJE

 PREDSEDNIK

 Ivica Dačić

O B R A Z L O Ž E Nj E

 Članom 145. Zakona o izboru narodnih poslanika („Službeni glasnik RS“, broj 14/22) propisano je da u toku izbornih aktivnosti opšti nadzor nad postupcima političkih stranaka, podnosilaca proglašenih izbornih lista, kandidata za narodne poslanike i javnih medijskih servisa sprovodi Nadzorni odbor za izbornu kampanju (u daljem tekstu: Nadzorni odbor), kao i da Nadzorni odbora ima deset članova, koje imenuje Narodna skupština, od kojih polovinu na predlog Vlade, a polovinu na predlog poslaničkih grupa u Narodnoj skupštini iz reda istaknutih javnih radnika.

 Poslaničke grupe u Narodnoj skupštini podnele su predloge za članove Nadzornog odbora i to: PG SNS predložila je Svetislava Goncića; PG SPS predložila je Marjana Jovanovića; PG SVM predložila je Borisa Bajića; PG UD SDA Sandžaka predložila je Ridvana Redžepija; PG SPP-USS predložila je Samru Fetahović.

 Vlada Republike Srbije je dopisom 01 Broj: 013-201/22 od 10. februara 2022. godine dostavila Narodnoj skupštini Zaključak 24 Broj: 119-1326/2022, od 10. februara 2022. godine, sa predlogom članova za imenovanje u Nadzorni odbor i to: prof. dr Branka M. Rakića, prof. dr Miodraga Savovića, Ivonu Pantelić, Jelenu Milenković Orlić i Aleksandra Stamatovića, sa biografijama.

 Odbor za pravosuđe, državnu upravu i lokalnu samoupravu, na 34. sednici održanoj 10. februara 2022. godine, konstatovao je da su Vlada Republike Srbije i poslaničke grupe u Narodnoj skupštini Republike Srbije, kao ovlašćeni predlagači, u skladu sa članom 145. stav 2. Zakona o izboru narodnih poslanika, dostavili svoje predloge za imenovanje članova u Nadzorni odbor, te je utvrdio Predlog odluke o imenovanju članova Nadzornog odbora i uputio ga Narodnoj skupštini na usvajanje.

Odbor je doneo odluku da predloži Narodnoj skupštini da Predlog odluke o imenovanju članova Nadzornog odbora razmotri po hitnom postupku, u skladu sa članom 167. Poslovnika Narodne skupštine, kako bi Narodna skupština što pre donela Odluku o imenovanju članova Nadzornog odbora za izbornu kampanju, čime bi se stvorili uslovi za njegov nesmetan rad u narednom periodu, naročito imajući u vidu da je članom 145. Zakona o izboru narodnih poslanika propisana široka nadležnost Nadzornog odbora u toku izbornih aktivnosti.